Title: ประกาศคณะกรรมการควบคุมการขนส่งทางบก ประจำจังหวัดสมุทรสงคราม ฉบับที่ 44 (พ.ศ. 2549) เรื่อง ปรับปรุงรายละเอียดเส้นทางสำหรับการขนส่งประจำทางด้วยรถโดยสาร หมวด 4 จังหวัดสมุทรสงคราม สายที่ 6020 สมุทรสงคราม-บ้านดาวโด่ง

ประกาศคณะกรรมการควบคุมการขนส่งทางบก

ประกาศคณะกรรมการควบคุมการขนส่งทางบก
ประจำจังหวัดสมุทรสงคราม
ฉบับที่
๔๔ (พ.ศ. ๒๕๔๙)
เรื่อง
ปรับปรุงรายละเอียดเส้นทางสำหรับการขนส่งประจำทางด้วยรถโดยสาร
หมวด
๔ จังหวัดสมุทรสงคราม สายที่ ๖๐๒๐ สมุทรสงคราม-บ้านดาวโด่ง[๑]

ตามที่ได้มีประกาศคณะกรรมการควบคุมการขนส่งทางบกประจำจังหวัดสมุทรสงคราม
ฉบับที่ ๔๐ (พ.ศ. ๒๕๔๕) ลงวันที่ ๑๒ พฤศจิกายน ๒๕๔๕ กำหนดเส้นทางสำหรับการขนส่งประจำทางด้วยรถโดยสาร
หมวด ๔ จังหวัดสมุทรสงคราม สายที่ ๖๐๒๐ สมุทรสงคราม-บ้านดาวโด่ง ขึ้นนั้น

คณะกรรมการควบคุมการขนส่งทางบกประจำจังหวัดสมุทรสงครามได้พิจารณาเห็นสมควรให้ปรับปรุงรายละเอียดเส้นทางดังกล่าว

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดสมุทรสงครามในการประชุมครั้งที่
๒/๒๕๔๘ เมื่อวันที่ ๒๘ กันยายน ๒๕๔๘ และได้รับอนุมัติจากคณะกรรมการควบคุมการขนส่งทางบกกลาง
ในการประชุมครั้งที่ ๑๕/๒๕๓๙ เมื่อวันที่ ๑๖ กรกฎาคม ๒๕๓๙ซึ่งมีมติอนุมัติในหลักการในกรณีที่คณะกรรมการควบคุมการขนส่งทางบกประจำจังหวัดได้พิจารณาและมีมติให้เปลี่ยนชื่อเส้นทาง
ชื่อถนน ชื่อสถานที่ หรือเปลี่ยนหมายเลขทางหลวงใหม่ หรือเปลี่ยนทางหลวงจังหวัดเป็นทางหลวงแผ่นดิน
ในเส้นทางหมวด ๑ หมวด ๔ ส่วนภูมิภาค เพื่อให้ถูกต้องตามสภาพข้อเท็จจริงในปัจจุบัน และยังคงมีรายละเอียดเส้นทางตามแนวเส้นทางเดิมอยู่
จึงให้ปรับปรุงรายละเอียดเส้นทางสำหรับการขนส่งประจำทางด้วยรถโดยสาร หมวด ๔ จังหวัดสมุทรสงครามสายที่
๖๐๒๐ สมุทรสงคราม-บ้านดาวโด่ง โดยให้ใช้รายละเอียดเส้นทาง ดังต่อไปนี้ คือ
สายที่
๖๐๒๐ สมุทรสงคราม-บ้านดาวโด่ง
เริ่มต้นจากสถานที่จอดรถโดยสารประจำทางจังหวัดสมุทรสงคราม
ไปตามทางหลวงแผ่นดินหมายเลข ๓๒๕ (สมุทรสงคราม-บางแพ) ถึงโรงเรียนถาวรานุกูล แยกขวาไปตามถนนทรงธรรมผ่านวัดบางประจันต์
ศูนย์การศึกษานอกโรงเรียนจังหวัดสมุทรสงคราม แยกขวาผ่านบ้านสามเรือน
แยกขวาไปตามถนนซอยชลประทาน ถึงทางแยกหมู่ ๑ ตำบลลาดใหญ่ แยกซ้ายไปตามทางหลวงชนบท ถึงวัดสวนแก้ว
แยกซ้ายข้ามสะพานคลองแม่กลอง ผ่านวัดนางตะเคียน แยกซ้ายไปตามถนนคู้ลัดเคียน แยกขวาไปตามถนนสายบ้านนางตะเคียน
หมู่ ๑ ผ่านบ้านนางตะเคียน แยกขวาไปตามทางหลวงชนบทหมายเลข อบจ. สส. ๓๐๔๖ ผ่านวัดศรีศรัทธาธรรม
บ้านหมู่ ๗ ตำบลคลองเขินไปสุดเส้นทาง ณ สถานที่จอดรถโดยสารประจำทางบ้านดาวโด่ง

ประกาศ
ณ วันที่ ๒๑ สิงหาคม พ.ศ. ๒๕๔๙
อนุวัฒน์
เมธีวิบูลวุฒิ
ผู้ว่าราชการจังหวัดสมุทรสงคราม
ประธานกรรมการควบคุมการขนส่งทางบก
ประจำจังหวัดสมุทรสงคราม

วัชศักดิ์/ผู้จัดทำ
๖
ธันวาคม ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๑๒๒ ง/หน้า ๑๒๑/๒๓ พฤศจิกายน ๒๕๔๙